Ужо шэсць дзясяткаў гадоў жывуць у міры і згодзе Георгій Сямёнавіч і Яўгенія Аляксандраўна Бурдукі. Яна на восем гадоў малодшая за мужа. “Гадаваў сабе нявесту, – смяецца гаспадар, – мы ж па-суседску жылі”. Не да дзяўчат было доўгі час Георгію. Бацька загінуў на вайне, хлопец быў старэйшым у сям’і, а значыць, адказным за малодшых. Даводзілася выконваць работу, што іншы раз была і не па сіле.